ΓΡΑΠΤΗ ΕΡΩΤΗΣΗ E-1991/02

υποβολή: Michael Gahler (PPE-DE), Christopher Heaton-Harris (PPE-DE),Neil Parish (PPE-DE), Lennart Sacrdeus (PPE-DE)και Charles Tannock (PPE-DE) προς την Επιτροπή

(8 Ιουλίου 2002)

Θέμα: Εφαρμογή διακριτικών κυρώσεων εναντίον επιλεγμένων μελών του Καθεστώτος Μουγκάμπε

Μπορεί η Επιτροπή να διευκρινίσει την ακριβή έκταση των απαγορεύσεων κατοχής κεφαλαίων και ταξιδιωτικών μετακινήσεων που επέβαλε η Ευρωπαϊκή Ένωση σε εταίρους του Προέδρου Μουγκάμπε και των οικογενειών τους το Φεβρουάριο αυτού του έτους· Απαγορεύουν αυτές οι κυρώσεις στα μέλη των οικογενειών των φακελωμένων εταίρων να επισκεφθούν την Ευρωπαϊκή Ένωση ή να ακολουθήσουν σπουδές σε εκπαιδευτικά ιδρύματα εντός της Ευρωπαϊκής Ενώσεως·

Υπάρχουν αναφορές σύμφωνα με τις οποίες ο αρχηγός της αστυνομίας της Ζιμπάμπουε έλαβε μέρος σε διάσκεψη κορυφής της Ιντερπόλ στη Λυών. Είναι αυτές ακριβείς· Και εάν ναι, επετράπη να γίνει η επίσκεψη χάρη σε μια δέσμευση της Γαλλικής Κυβέρνησης που απορρέει από διεθνή σύμβαση ή πρόκειται για στοιχείο που, ως απόφαση της Γαλλικής Κυβέρνησης, εισάγει διάκριση·

Υπάρχουν ακόμα εκθέσεις σύμφωνα με τις οποίες δύοπουργοί εκ Ζιμπάμπουε εισήλθαν στο Ηνωμένο Βασίλειο στις αρχές Μαΐου. Είναι σωστές οι εκθέσεις αυτές· Και εάν ναι, είναι συμβατές αυτές οι επισκέψεις με τις κυρώσεις· Έχει λάβει γνώση η Επιτροπή αυτών των παραβάσεων σε σχέση με τις κυρώσεις, εκ μέρους κάποιων κρατών μελών·

Τελικά, έχει συζητήσει η Επιτροπή με την κυβέρνηση της Νότιας Αφρικής για το τι συνεπάγεται για τη νοτόγεια Αφρική κάποια περαιτέρωποβάθμιση της οικονομίας της Ζιμπάμπουε και για τις πιθανές συνέπειες που θαπάρξουν για την ίδια τη Νότια Αφρική εάν αποτύχει να ασκήσει πίεση στον Ρόμπερτ Μουγκάμπε να παραιτηθεί από την εξουσία και να αφήσει μια νέα κυβέρνηση να δώσει τέρμα στις καταστροφικές οικονομικές και κοινωνικές πολιτικές που προωθούνται τώρα από το καθεστώς του·

Απάντηση του κ. Patten εξ ονόματος της Επιτροπής

(22 Αυγούστου 2002)

Σύμφωνα με τον κανονισμό (EC) αριθ. 310/2002 του Συμβουλίου, της 18ης Φεβρουαρίου 2002 σχετικά με ορισμένα περιοριστικά μέτρα για τη Ζιμπάμπουε(1) δεσμεύονται όλα τα κεφάλαια, τα άλλα χρηματοοικονομικά περιουσιακά στοιχεία ή οι οικονομικοί πόροι που ανήκουν σε μεμονωμένα μέλη της κυβέρνησης της Ζιμπάμπουε και σε οποιοδήποτε φυσικό ή νομικό πρόσωπο, οντότητα ή οργανισμό που συνδέεται με αυτά, όπως αναφέρονται στον κατάλογο του παραρτήματος Ι (του κανονισμού). Το παράρτημα Ι, όπως τροποποιήθηκε με τον κανονισμό (EC) αριθ. 1345/2002 της Επιτροπής, της 24ης Ιουλίου 2002(2) περιλαμβάνει μόνον ονόματα συγκεκριμένων μελών της κυβέρνησης της Ζιμπάμπουε και ορισμένους αξιωματούχους, καθώς και τη σύζυγο του Ρόμπερτ Μουγκάμπε. Ο κανονισμός δεν αφορά τα κεφάλαια, τα άλλα χρηματοοικονομικά περιουσιακά στοιχεία ή τους οικονομικούς πόρους που ανήκουν σε συζύγους και τέκνα των λοιπών προσώπων που περιλαμβάνονται στον κατάλογο.

Η απαγόρευση των ταξιδιωτικών μετακινήσεων θεσπίστηκε στην κοινή θέση του Συμβουλίου 2002/145/ΚΕΠΠΑ της 18ης Φεβρουαρίου 2002 σχετικά με περιοριστικά μέτρα κατά της Ζιμπάμπουε, όπως τροποποιήθηκε με την κοινή θέση του Συμβουλίου 2002/600/ΚΕΠΠΑ(3), και κατά συνέπεια εφαρμόζεται από τα κράτη μέλη.

Με διάφορες διαδικασίες και ιδίως μέσω τηςψηλού επιπέδου τρόικας της Ένωσης στη Νότια Αφρική στις 21 Μαΐου 2002, η Ένωση έχει συζητήσει τις πλήρεις επιπτώσεις που έχει για τη Νότια Αφρική ηφιστάμενη αστάθεια και η περαιτέρω επιδείνωση της οικονομικής κατάστασης της Ζιμπάμπουε από άποψη απο-επένδυσης, μετακινήσεων προσφύγων, καθώς και άλλες συνέπειες. Η Ένωση έχει επιβεβαιώσει τη βούλησή της να στηρίξει το διάλογο μεταξύ των μερών, τον οποίο προωθούν η Νότια Αφρική και η Νιγηρία, για την ενίσχυση του πληθυσμού και την επίτευξη μιας μεθοδικής αγροτικής μεταρρύθμισης, όπως περιγράφεται στα τελικά πορίσματα του Συμβουλίου Εξωτερικών Υποθέσεων που πραγματοποιήθηκε τον Ιούνιο του 2002.

(1) ΕΕ L 50 της 21.2.2002.

(2) Κανονισμός (ΕΚ) αριθ. 1345/2002 της Επιτροπής, της 24ης Ιουλίου 2002 για τη δεύτερη τροποποίηση του κανονισμού (ΕΚ) αριθ. 310/2002 του Συμβουλίου, ΕΕ L 196 της 25.7.2002.

(3) ΕΕ L 195 της 24.7.2002.